5S-MENETELMÄN KÄYTTÖÖNOTTO: LUVATA PORI OY
Rantanen, Suvi (2015)
Rantanen_Suvi.pdf (1.401Mt)
http://urn.fi/URN:NBN:fi:amk-2015122921694
Opinnäytetyön aiheena oli 5S-menetelmän käyttöönotto Luvata Pori Oy:n tuotannos-sa. Tutkimuksen lähtökohtana ja ongelmana oli siisteyden ja järjestyksen puute. Ta-voitteena oli aikaansaada valittuun pilottikohteeseen toimivat, siistit ja turvalliset tuotantotilat sekä luoda järjestelmä, jonka avulla ylläpidetään saavutettu taso. Lisäksi tavoiteltiin hukan poistamista ja Luvatan Lean toimintatavan syventämistä. Projekti toteutettiin toimintatutkimuksena syksyn 2015 aikana.
Tutkimuksen teoreettisessa osuudessa käsitellään 5S-menetelmää, joka on yksi Lean-filosofian tärkeimmistä työkaluista. Teoreettinen viitekehys koostuu Leanistä ja siihen liittyvistä työkaluista. Teoriaosuus pohjautuu pitkälti ammattikirjallisuuteen.
Toiminnallisessa osuudessa sovellettiin valittuja teoreettisia malleja 5S-menetelmän käyttöönotossa. Teoriaosuuteen pohjautuen suunniteltiin ja aikataulutettiin 5S-menetelmän vaiheiden kulku. Tämän jälkeen vaiheet toteutettiin valitussa pilottikoh-teessa.
Työ toteutettiin asetetun aikataulun puitteissa. Työn keskeisimmät tavoitteet toteu-tuivat. Opinnäytetyön tuloksena 5S-menetelmä pilotoitiin Luvatan Engineering-osastolle. Projektin eri vaiheissa suoritetut toimenpiteet dokumentoitiin tarkasti. Tu-loksia arvioitiin vertaamalla ennen ja jälkeen valokuvia. Tällä tavalla havaittiin par-haiten saavutetut muutokset työtilojen ja siisteyden osalta.